Diari Oficial de la Generalitat Valenciana


Sumari del DOGV 8342, del 19-07-2018 (2018/7064)

RESOLUCIÓ de 16 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8342

Data del DOGV
:   19-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7064


Data del document
:   16-07-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de juliol de 2018, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019. [2018/7064]  
  
Per Resolució de 9 de febrer de 2018, del president de l'Institut Valencià de Competitivitat Empresarial (IVACE), es van convocar les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019 (DOGV 8241, 23.02.2018).  
L'article 12, Dotació pressupostària, de la resolució estableix que la quantia destinada a finançar la convocatòria d'ajudes en el període 2018 serà de 82.728.073 euros, distribuïda entre les distintes actuacions territorials.  
Així mateix estableix que «en qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
L'efectivitat de les quanties addicionals queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en la Base Nacional de Dades de Subvencions (BNDS) i butlletins que corresponga amb caràcter previ a la resolució de concessió. En aquests supòsits s'aprovaran les corresponents modificacions de la convocatòria que seran publicades en la Base Nacional de Dades de Subvencions (BNDS) i butlletins que corresponga, sense necessitat d'obertura d'un termini addicional per a presentar noves sol·licituds.»  
L'Àrea de Promoció Industrial, en data 14 de juny de 2018, a la vista de les sol·licituds presentades en cada una de les actuacions territorials previstes i del pressupost disponible, va proposar una ampliació de 2.000.000,00 ?, del pressupost del programa amb l'objectiu de poder incrementar la intensitat de les ajudes fins a un mínim del 70 % en aquelles actuacions que, després de la instrucció i preavaluació dels expedients, aconseguien una intensitat inferior.  
Vist l'acord del Consell, de data 13 de juliol de 2018, en el que s'aprova una modificació pressupostària que suposa l'increment de 2.000.000,00 euros destinat a les línies pressupostàries dirigides a finançar les actuacions per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019, i l'informe jurídic-econòmic de data 13 de juliol de 2018.  
En virtut del que estableix l'article 12 de la Resolució de 9 de febrer de 2018, del president de l'IVACE, sobre increment del pressupost per a la concessió de les ajudes, i de conformitat amb allò que disposa l'article 26.2 de la Llei 22/2017, de 29 de desembre, de pressupostos de la Generalitat per a l'exercici 2018, resolc:  
Incrementar en 2.000.000 euros la dotació pressupostària corresponent a la convocatòria de les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics, per als exercicis 2018 i 2019, amb la distribució següent:  
- Codi línia pressupostària S0368000. Actuació 3: Comarques l'Horta Nord, l'Horta Oest, l'Horta Sud i València: 835.000,00 euros  
- Codi línia pressupostària S0369000. Actuació 4: Comarques els Serrans, el Racó d'Ademús, la Costera, la Foia de Buñol, la Plana d'Utiel-Requena, la Canal de Navarrés, la Vall d'Aiora, l'Alcalatén, l'Alt Millars i l'Alt Palància: 971.000,00 euros.  
- Codi línia pressupostària S0370000. Actuació 6: Comarques l'Alt Vinalopó, el Vinalopó Mitjà, la Marina Alta i la Marina Baixa: 194.000,00 euros  
El pressupost total per a la dita convocatòria serà en conseqüència de 06.412.947,00 euros.  
La present resolució entrarà en vigor l'endemà de la publicació de l'extracte d'aquesta en el Diari Oficial de la Generalitat Valenciana (DOGV).  
  
Contra aquest acte, que posa fi a la via administrativa, podrà interposar-se en el termini d'un mes recurs potestatiu de reposició, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que es crega oportú.  
  
  
València, 16 de juliol de 2018.- La directora general de l'Institut Valencià de Competitivitat Empresarial: Júlia Company Sanus.